کامرس اور صنعت کی وزارتہ
40 واں انڈیا انٹر نیشنل ٹریڈ فیئر – 2021 کا انعقاد 14 نومبر سے 27 نومبر تک پرگتی میدان میں ہو گا
نئی دلّی ،04 اکتوبر / اس سال انڈیا ٹریڈ پرموشن آرگنائزیشن  کا سالانہ میلہ یعنی انڈیا انٹرنیشنل ٹریڈ فیئر  کا 40 واں ایڈیشن معیشت ، برآمداتی امکانات ، بنیادی ڈھانچے کی سپلائی چین ، مانگ اور فعال آبادی پر توجہ مرکوز کرتے ہوئے ’’ آتم نربھر بھارت ‘‘ کے موضوع کے ساتھ منعقد ہو گا ۔ بھارت کے وزیر اعظم کے عظیم ویژن سے تحریک لیتے ہوئے یہ تقریب ’’ آزادی کا امرت مہوتسو ‘‘ کے اٹوٹ حصے کے طور پر منعقد کی جا رہی ہے ۔ اس میلے میں بھارت کی آزادی کے 75 سال کی یاد کا جشن بین الاقوامی نمائش اور کنونشن سینٹر  کے نو تعمیر شدہ ہال اور نئی دلّی کے پرگتی میدان میں موجود ہال میں 14 نومبر سے 27 نومبر ، 2021 ء کے دوران منعقد کیا جائے گا ۔ یہ میلہ عالمی وباء کو پھیلنے سے روکنے کے تمام احتیاطی اقدامات کے ساتھ منعقد ہو گا ۔
یہ میلہ کاروباری برادری کے لا زوال جذبے کو بھی اجاگر کرتا ہے ، جس نے عالمی وباء کی وجہ سے زبردست چیلنجوں کا مقابلہ کیا ہے ۔ اسی طرح میلے کے موضوع سے برانڈ کی بہترین کار کردگی کو اجاگر کرنے ، ترقی کے نئے مواقع تشکیل دینے اور زراعت ، بہت چھوٹی ، چھوٹی اور اوسط درجے کی صنعتوں  ، بجلی ، سیاحت وغیرہ میں خود کفالت حاصل کرنے کا اظہار ہوتا ہے ۔
بی 2 بی اور بی 2 سی کے عناصر کے ساتھ آئی آئی ٹی ایف جنوب ایشیائی خطے میں سب سے بڑے مربوط تجارتی میلوں میں سے ایک ہے ۔ آئی آئی ٹی ایف میں کاروبار ، سماجی ، ثقافتی اور تعلیمی پہلوؤں کو ، اِس طرح یکجا کیا گیا ہے ، جس میں آنے والے ، نمائش کرنے والے ، میڈیا کے افراد ، پیشہ ور افراد ، سماجی کارکن ، غیر سرکاری تنظیمیں وغیرہ سب اپنے اپنے مقاصد کے لئے کام کرتے ہیں ۔ گھریلو خریداروں کے ساتھ ساتھ غیر ملکی خریدار اپنی ضرورت کے وسائل یہاں حاصل کرتے ہیں ۔ بہت سی سرکاری تنظیمیں اور محکمے ، اِس پلیٹ فارم کو اپنے پروگراموں اور پالیسیوں کو عوام میں مشتہر کرنے کی خاطر ایک پلیٹ فارم کے طور پر استعمال کرتے ہیں ۔ اسی طرح بھارت کی تقریباً سبھی ریاستیں اور مرکز کے زیر انتظام علاقے اِس عظیم تقریب میں شرکت کرتے ہیں ، جو ایک چھوٹے سے بھارت کی تصویر پیش کرتا ہے ۔
تجارت و صنعت سے متعلق کانفرنس اور سیمینار کے علاوہ ، میلے میں اہم مقامات پر لگائی گئی بڑی بڑی ایل ای ڈی اسکرینیں برانڈنگ کے موقع فراہم کرتی ہیں ۔ پرگتی میدان میں ادائیگی کی بنیاد پر مخصوص مقامات پر برانڈنگ کی سائٹس دستیاب ہیں  ۔ دیگر اہم دلچسپیوں اور پروموشن کی سہولیات کے علاوہ ، موبائل ایپلی کیشن ، سرمایہ کاری اور مشترکہ پروجیکٹ کے مواقع ، ٹیکنا لوجی کی منتقلی کے متبادل ، اسٹارٹ اَپ ، ایس ایم ای کے ثقافتی اور ریاستوں کے یومِ تاسیس کی تقریبات جیسے مواقع دستیاب ہیں ۔
آئی آئی ٹی ایف – 2021 میں ہال کی مناسبت سے مصنوعات کی تفصیل :
|
|
ہال
|
|
تفصیلات
|
|
ایچ 2 جی ایف
|
|
ساجھیدار / مرکزِ توجہ ریاست / یو ٹی اور ساجھیدار / مرکزِ توجہ ملک
|
|
ایچ 3 جی ایف
|
|
بیرونی شرکت / بڑی کمپنی / ٹیکسٹائل اور ملبوسات
|
|
ایچ 4 جی ایف
|
|
کوسمیٹکس اور الیکٹرانکس / زیورات / پاپوش
|
|
ایچ 5 جی ایف
|
|
خوراک اور مشروبات
|
|
سرکاری اور قانونی ادارے ، ای پی سیز/ کموڈیٹی بورڈ وغیرہ
|
|
ایچ 2 – 5 
|
|
ریاستوں اور مرکز کے زیر انتظام علاقوں کے پویلین
|
|
ایچ 7  اینڈ اوپن ایریا
|
|
ایس اے آر اے ایس ، این آئی آر ڈی پی آر ، اقلیتی امور کی وزارت ، سماجی انصاف اور تفویضِ اختیارات کی وزارت وغیرہ
|
|
ایچ – 11
|
|
سرکاری وزارتیں / محکمے / بورڈ / مرکزی اور ریاستی حکومتوں کی پی ایس یو
|
|
ایچ 12 اینڈ ایچ 12 اے
|
|
گوڈ لیونگ / کثیر مصنوعات
|
|
مشکولات
|
|
تفصیلات
|
|
تاریخ
|
|
کاروباری دن
|
|
عام دن
|
|
نومبر 14 – 18 ، 2021
بی 2 بی کے لئے مخصوص پہلے پانچ دن
|
|
نومبر 19 – 27 ، 2021
|
|
اوقات
|
|
صبح 9.30 بجے سے شام 7.30 بجے
|
|
نمائش کے مقام پر داخلہ
|
|
صبح 9.30 سے شام 7.30 بجے 
صبح 10.00 بجے سے شام 5.30 بجے 
نمائش کو شرکت کرنے والوں اور شائقین کے لئے آرام دہ بنانے کے لئے وسیع انتظامات کئے جا رہے ہیں ۔ ان میں پروٹوکول کی سہولت، میڈیا سینٹر اور بین الاقوامی کاروبار کے لئے لاؤنج ، جسمانی طور پر متاثرہ افراد  کے لئے وہیل چیئر ، مخصوص میٹرو اسٹیشنوں پر داخلہ ٹکٹوں کی فروخت ، بینک اور اے ٹی ایم ، فائر سروس اسٹیشن ، ایمبولنس اور فرسٹ ایڈ کی سہولیات ، کھانوں کی دکانیں اور ریاستوں کے مخصوص کھانے ، شرکاء اور نمائش لگانے والوں کے لئے محدود پارکنگ ، اِس سال دستیاب ہے اور بزرگ شہریوں / معذوری سے متاثرہ افراد کا کسی بھی گیٹ سے داخلہ تمام دنوں میں مفت ہو گا ۔ البتہ ، بزرگ شہریوں کو سرکاری آئی ڈی دکھانی ہو گی ، جس میں ، اُن کی تاریخِ پیدائش درج ہو ۔ البتہ ، اُن کے ساتھ آنے والوں کو ٹکٹ خریدنا ہو گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9684
(Visitor Counter : 195